6. septembril 2022 esitatud hagi – Prolactal versus EUIPO – Prolàctea (PROLACTAL)
(kohtuasi T-549/22)
Hagiavalduse keel: inglise
Pooled
Hageja: Prolactal GmbH (Hartberg, Austria) (esindajad: advokaadid H. Roerdink ja S. Janssen)
Kostja: Euroopa Liidu Intellektuaalomandi Amet (EUIPO)
Teine menetluspool apellatsioonikojas: Prolàctea, SAU (Castrogonzalo, Hispaania)
Andmed EUIPO menetluse kohta
Vaidlusaluse kaubamärgi omanik: hageja Üldkohtus
Vaidlusalune kaubamärk: kaubamärgi PROLACTAL ELi nimetav rahvusvaheline registreering – ELi nimetav rahvusvaheline registreering nr 1 475 897
Menetlus EUIPOs: vastulausemenetlus
Vaidlustatud otsus: EUIPO viienda apellatsioonikoja 10. juuni 2022. aasta otsus asjas R 752/2021-5
Nõuded
Hageja palub Üldkohtul:
tühistada vaidlustatud otsus Prolactali puudutavas osas;
mõista kohtukulud välja EUIPO-lt.
Väited
komisjoni delegeeritud määruse (EL) 2018/625 artikli 27 lõike 4 rikkumine;
õiguspärase ootuse ja õiguskindluse kaitse põhimõtte rikkumine, kuna EUIPO otsus, mille kohaselt ei vasta Prolactali taotlus esitada kaubamärgi tegeliku kasutamise kohta tõend ELi kaubamärgi määruse 2017/1001 artikli 10 lõike 1 nõuetele ja on seetõttu vastuvõetamatu, ei ole sellest tulenevate tagajärgedega proportsionaalne;
Euroopa Parlamendi ja nõukogu määruse (EL) 2017/1001 artikli 7 lõike 1 punkti c rikkumine;
Euroopa Parlamendi ja nõukogu määruse (EL) 2017/1001 artikli 94 ja Euroopa Liidu põhiõiguste harta artikli 41 lõike 2 rikkumine;
õiguspärase ootuse ja õiguskindluse kaitse põhimõtte rikkumine, kuna EUIPO kohaldatud tõendamiskoormis läks kaugemale sellest, mida saab taotlejalt kooseksisteerimise tõendamiseks nõuda;
segiajamise tõenäosuse igakülgset hindamist puudutava kohtupraktika rikkumine.
____________